OzLabs/hebrew-wiki-articles huggingface dataset:
דיאנה נולאן

דיאנה ניקול נולאן (נולדה ב-25 באוגוסט 1979 במישיגן) היא כדורסלנית אמריקאית המשחקת בליגת ה-WNBA.

==קריירה בתיכון== 
נולאן למדה ב"תיכון צפון פלינט" הנמצא בעיר פלינט, מישיגן. בשנים 1994 ו-1995, הובילה נולאן את התיכון לאליפויות הלאומיות של מישיגן ואף זכתה בתואר "גברת הכדורסל" של מישיגן.

==קריירה בקולג'==
נולאן למדה באוניברסיטת ג'ורג'יה, ובדצמבר 2001, סיימה את התואר שלה בפיתוח הילד והמשפחה. את קבוצת הכדורסל של הקולג' שנקראה, ליידי בולדוגס, הובילה נולאן למאזן של 86 ניצחונות לעומת 12 הפסדים.

==קריירה ב-WNBA==
בדראפט ה-WNBA של 2001, נבחרה נולאן במקום השישי, על ידי דטרויט שוק. באותו הזמן, היא קיבלה את הכינוי "טוויטי", והפכה לאהובת הקהל בשל הניתור המדהים שלה. 

בסוף עונת 2006, זכתה נולאן בתואר ה-MVP של סדרת הגמר ב-WNBA, לאחר שהובילה את דטרויט לזכייה באליפות השנייה בתולדותיה.

==קריירה בינלאומית==
בפגרת ה-WNBA שלפני 2004, שיחקה נולאן בקבוצה הספרדית, סרגוסה ובפגרה שלפני עונת 2006, שיחקה נולאן באנדה רמת השרון מישראל.

==קישורים חיצוניים==

קטגוריה:כדורסלניות אמריקאיות
קטגוריה:שחקניות WNBA
קטגוריה:כדורסלניות רמת השרון
קטגוריה:מישיגן: כדורסלנים
קטגוריה:כדורסלני אוניברסיטת ג'ורג'יה
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
צפון ודרום (משחק מחשב)

צפון דרום (באנגלית: North & South) הוא משחק וידאו המשלב אסטרטגיה ואקשן המתרחש במהלך מלחמת האזרחים האמריקנית. המשחק יצא לשווקים בשנת 1989 על ידי חברת Infogrames.

==מהלך המשחק==
בתחילת המשחק על השחקן לבחור את הצד אותו ישחק (הצפון או הדרום) ואת השנה בה יתחיל (1861-1864). המשחק עצמו מתרחש על מפה של ארצות הברית המחולקת למדינות השונות. המטרה היא להשתמש ביחידות הצבא על מנת לכבוש את כל שטחי הצד היריב.
ניתן לקבל יחידות נוספות בשתי דרכים: הראשונה, הצד המחזיק בצפון קרוליינה מקבל מדי פעם סיוע דרך הים של יחידה אחת. השיטה השנייה והנפוצה יותר היא דרך רכבות. כל שחקן המחזיק בשתי תחנות רכבת (לפחות) המקושרות במסילה יקבל בסוף כל תור סכום כסף מסוים. כאשר די כסף יצטבר הוא יוחלף בגדוד צבא שניתן למקמו במפת המשחק.<br/>
כאשר שתי יחידות אויבות נפגשות המשחק עובר למצב של קרב, בו כל צד שולט בצבא המורכב מחיל רגלים, פרשים וארטילריה בזמן אמת. יחידת צבא בסיסית כוללת שישה חילי רגלים, שלושה פרשים ותותח אחד, כאשר ניתן למזג עד שלוש יחידות שונות לצבא אחד עד למקסימום של 18 חילי רגלים, 9 פרשים ושלושה תותחים. כאשר צבא כזה נלחם יחידות החי"ר והפרשים הנוספות (מעבר לשישה חילים ושלושה פרשים) ממתינות כתגבורת, ויכנסו לשדה הקרב רק לאחר שהכוח הראשוני יושמד.<br/>
כאשר נכבשת מדינה ובה תחנת רכבת יש צורך לכבוש את התחנה בנפרד במעין משחק פעולה קצר של חייל אחד מול מגיני התחנה ומכשולים שונים. בדרך דומה, אם השחקן שולט במדינה בה עוברים פסי הרכבת של יריבו הוא יכול לשדוד את הרכבת ולקבל את הכסף המגיע לצד היריב.

במפה ישנם גם מקסיקני ואינדיאני שרנדומלית יילחמו באחד הצדדים, אולם ניתן לבטל אותם.
==קישורים חיצוניים==
*[https://www.old-games.org/games/norths צפון ודרום], באתר מסע אל העבר

* 

קטגוריה:משחקי מחשב
קטגוריה:משחקי קומודור 64
קטגוריה:משחקי וידאו משנת 1989
קטגוריה:משחקי אסטרטגיה ממוחשבים (זמן אמת)
קטגוריה:משחקי NES
קטגוריה:משחקי DOS
קטגוריה:משחקי וידאו שפותחו בצרפת
מאזהמטה

מאזהמטה (Masematte) הוא סוציולקט מהמאה ה-19, שאותו דיברו עניי העיר מינסטר שבצפון-מערב גרמניה. מקור השם במילה העברית "משא ומתן".

עם בניית התעלה שחיברה את העיר דורטמונד ואת נהר האמס – שעברה בעיר מינסטר, נפתח במינסטר נמל מסחרי גדול למדי שהביא עמו סוחרים, עובדים זרים, תעלולנים וצוענים רבים. התערובת הזאת עם עניי העיר בשנות התשעים של המאה ה-19 הולידה את הסוציולקט מאזהמטה.

אוצר המילים של המאזהמטה מוצא את שורשיו בשפות הצוענים למיניהן, יידיש והרוטוֶולש (Rotwelsch), שפת הנוכלים של מדינות מערב אירופה. לצד שפות אלו קיימת השפעה של שפות השבטים הגרמאניים שאכלסו את וסטפאליה והשפעות מהשפות הסלאביות והרומאניות.

עוד היום ניתן להבחין בהשפעת הסוציולקט על הניב של מינסטרלנד. דרכי האופניים בעיר מינסטר למשל מסומנות לרוב במילה "לֶצה" (Leeze) ולא במילה הגרמנית "פארראד" (Fahrrad). דוגמה להשפעת היידיש היא המילה "אכולן" (Acholin), שפירושה "לאכול".

== ראו גם ==
* מינסטרלנד
* היסטוריה של מינסטר
* לכודיש

== קישורים חיצוניים ==
* [http://masematte.susisoft.de מילון מאזהמטה-גרמנית]

קטגוריה:שפות גרמאניות עיליות
קטגוריה:גרמניה: תרבות
קטגוריה:גרמנית
קטגוריה:שפות יהודיות
ח' בתשרי

==חגים ומועדים==
* היום השמיני של עשרת ימי תשובה

==אירועים היסטוריים==
[[מנחם בגין]]

* – חנוכת בית המקדש הראשון על ידי שלמה המלך
* ה'תרצ"ט – הטבח בטבריה: בעת מאורעות תרצ"ט, פורעים ערבים התקיפו את תושבי קריית שמואל בטבריה, ורצחו 19 יהודים
* ה'ת"ש – מתפרסמת איגרת הבזק של היידריך, בדבר היחס ליהודים בפולין הכבושה
* ה'תש"ב – מלחמת העולם השנייה: מתחיל טבח יהודי קייב בבאבי יאר על ידי הנאצים ועוזריהם, במהלכו נהרגו כ-100 אלף מיהודי קייב במשך כשנה
* ה'תשי"ב – דוד בן-גוריון מציג את הממשלה השלישית בפני הכנסת
* ה'תשמ"ג – "הפגנת ה-400 אלף" של שלום עכשיו במחאה על אירועי סברה ושתילה בכיכר מלכי ישראל (היום כיכר רבין)
* ה'תשמ"ד – 18 יום לאחר שהודיע כי בכוונתו להתפטר מתפקיד ראש ממשלת ישראל, מגיש מנחם בגין, לאחר לחץ פרלמנטרי, את התפטרותו לנשיא מדינת ישראל, חיים הרצוג
* ה'תשמ"ט – הלוויין הישראלי הראשון, אופק 1, משוגר לחלל באמצעות טיל שביט
* ה'תשס"א – שלושת חיילי צה"ל: בני אברהם, עדי אביטן ועומר סוועאד נחטפים ללבנון בידי ארגון חזבאללה
* ה'תשס"ד – הפיגוע במסעדת מקסים בחיפה: 22 הרוגים ו-51 נפצעים

==בר מצווה==
על פי הלוח העברי הקבוע, פרשת בר המצווה של ילד שנולד בח' בתשרי היא בדרך כלל פרשת האזינו. אם ראש השנה חל ביום חמישי בשנת בר המצווה, תיפול שבת בר המצווה ביום כיפור, ואז דוחים את הקריאה בתורה לסוכות.

==נולדו==

==נפטרו==
* ד'תשס"ז – רב שרירא גאון, ראש ישיבת פומבדיתא אביו של רב האי גאון
* ה'תקנ"ב – רבי ברוך פוזנר, אביו של האדמו"ר הזקן
* ה'תקצ"ג – רבי נח מלעכוויטש, האדמו"ר השני בשושלת לעכוויטש (נולד ה'תקל"ה) 
* ה'תרט"ו – רבי אלעזר ניסן טייטלבוים, רבה של דרוהוביץ'
* ה'תרנ"ג – ר' שלמה בכור חוצין, מהרבנים הבולטים בבבל במחצית השנייה של המאה ה-19
* ה'תרמ"ד – הרב אבנר ישראל הצרפתי, פוסק, דיין, מקובל וכרוניקאי מפאס
* ה'תשל"ד – הרב אברהם רפופורט, דיין בבית הדין של ק"ק כנסת ישראל בלונדון
* ה'תשמ"ז – הרב זבולון שושנה, דרשן, וראש ישיבה במרקש ובקזבלנקה
* ה'תשנ"ד – הרב יעקב משה פרייברג, רב שכונת מנשיה בתל אביב-יפו
* ה'תשס"ח – אליהו איזקסון, איש עסקים ואיש ציבור ישראלי
* ה'תשפ"ב – ר' ברוך נחשון, צייר ישראלי, חסיד חב"ד
----

* ז' בתשרי – ט' בתשרי
* תשרי

==הערות שוליים==

א08
י08
פורט ויליאם

פורט ויליאם (באנגלית: Fort William, בגאלית סקוטית: An Gearasdan, "חיל המשמר") היא העיירה הגדולה ביותר באזור מערב ההיילנדס בסקוטלנד.

העיר נוסדה בסמוך למבצר בשם זה, שהוקם כדי לשלוט באוכלוסייה המקומית לאחר פלישתו של אוליבר קרומוול וכדי לדכא את מרידות היעקוביטים (חסידי בית סטיוארט) במאה ה-18. שם העיר השתנה מספר פעמים ולבסוף נקבע כפורט ויליאם, על-שם הנסיך והמצביא הנסיך ויליאם, דוכס קמברלנד.

העיר ממוקמת בסמוך למספר אתרי טבע, ובהם ההר בן נוויס, הגבוה בבריטניה, והיא מהווה מוקד תיירות. העיר מהווה נקודת סיום של וסט היילנד ויי - מסלול הליכה פופולרי בסקוטלנד. 

אוכלוסייתה של העיר מונה כ-10,000 תושבים.

בשנת 1994 בבית ספר יסודי של העיר הוקמה סטודיו לאמנות חדר 13 שבהמשך התפתחה לרשת שמנהלת מוסדות חינוך לאמנות ברחבי העולם.

==קישורים חיצוניים==

* 
* [http://www.visit-fortwilliam.co.uk מדריך למבקר בפורט ויליאם]
* 

קטגוריה:סקוטלנד: ערים
קטגוריה:היילנדס
קטגוריה:סקוטלנד: היסטוריה צבאית
ויליאם שוונק גילברט

סר ויליאם שוונק גילברט
ויליאם שוונק גילברט (באנגלית: William Schwenck Gilbert; 18 בנובמבר 1836 - 29 במאי 1911) היה לבריתן אנגלי שנודע בעיקר באופרטות שחיבר עם המלחין ארתור סאליבן.

== חייו ==
גילברט עבד תחילה כפקיד במשרד החינוך, לאחר מכן כעורך דין. עסקיו כעורך דין לא עלו יפה וכדי להגדיל את הכנסתו החל בכתיבה. משנת 1861 החל לחבר קומדיות עממיות, שירים הומוריסטים ועבד גם כמבקר תיאטרון.

המפנה בחייו קרה בשנת 1871, עת פגש את המלחין ארתור סאליבן. עבודתם המשותפת נמשכה 25 שנה, ובמשך תקופה זו חיברו 14 אופרות קומיות (אופרטות) שרובן מצליחות ופופולריות עד היום בעיקר בארצות דוברות אנגלית. יש בהן מידה גדושה של סאטירה חברתית ושפע רמזים ו"עקיצות". ההומור בהן עשיר וכן רמת החריזה. גם עם המלחין פרדריק קליי הייתה לגילברט שפה משותפת, ויחד הם כתבו מספר יצירות, ובהן "הנסיכה טוטו".

ההצלחות הביאו לשניים ולאמרגנם עושר כלכלי, ובשנת 1881 נבנה בלונדון תיאטרון סאבוי כדי להעלות במיוחד את האופרטות שלהם. יחסיהם של גילברט וסאליבן ידעו עליות ומורדות בגלל חילוקי דעות אומנותיים וכספיים. יצירתם האחרונה הייתה "הדוכס הגדול" (1896), אשר נכשלה.

בשנת 1907 קיבל גילברט תואר סר.

בשנת 1911, בגיל 74, טבע גילברט באגם באחוזתו, כאשר חש להציל אישה צעירה מטביעה.

בשנת 1999 הופק הסרט "טופסי-טרווי" בבימויו של מייק לי. הסרט מתאר את יחסיהם המורכבים של גילברט וסאליבן בזמן הפקת האופרטה המפורסמת ביותר שלהם – "המיקדו" (1885).<ref></ref>

== הנצחה ==
קרחון גילברט באי אלכסנדר שבאנטארקטיקה נקרא על שמו של ויליאם שוונק גילברט.

==קישורים חיצוניים==

* 
* 
* 

== הערות שוליים ==

*
קטגוריה:מחזאים אנגלים
קטגוריה:לבריתנים אנגלים
קטגוריה:בריטים חברי הבונים החופשיים
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1836
קטגוריה:בריטים שנפטרו ב-1911
נייל

נייל (Nile, "נילוס") היא להקת דת' מטאל ברוטאלי/טכני מדרום קרוליינה, ארצות הברית אשר נוסדה בשנת 1993. הלהקה ידועה בתוכן הלירי המיוחד שלה, אשר עוסק רבות במצרים העתיקה ובמיתולוגיה המצרית.

== ביוגרפיה ==
המוזיקה של נייל נכתבת בעיקר על ידי המייסד והגיטריסט, קארל סנדרס. היא משלבת דת' מטאל מסורתי עם אלמנטים מוזיקליים מהמזרח התיכון, שמכילים כלים מצריים מסורתיים בכמה שירים. המוזיקה של נייל גם מאופיינת במהירות ובמורכבות הקיצוניים, שעליהם קיבלו הרבה אהדה מהמעריצים והעיתונאים.

הליריקה מבוססת על ההתעניינות של קארל בתרבות מצרים העתיקה ובעוד תרבויות עתיקות מן המזרח התיכון כמו מסופוטמיה. בזמן האחרון מצורפים פתקים לאלבומים: "Black Seeds of Vengeance", "In Their Darkened Shrines" ו-"Annihilation of the Wicked", שמסבירים על ההשראה או הרעיון של כל שיר באלבום. חלק מהשירים מבוססים על רעיונותיו של ה.פ. לאבקרפט, סופר אימה אשר השפיע על להקות רבות מסוגים שונים.

קארל הוציא גם אלבום סולו אחד שנקרא "Saurian Meditation".

הרבה אנשים טועים בכך שהם חושבים את חברי להקת נייל כמצרים. אף אחד מהם לא מצרי בשום דרך, מראה או התנהגות, ואף אחד מהם לא עוסק באגיפטולוגיה (אף על פי שהם לומדים טקסטים כתחביב). כל חברי הלהקה אמריקאים, חוץ מהמתופף שבא ממוצא יווני (אשר הצטרף ללהקה לא מזמן, והוא משתתף באלבום Annihilation of the Wicked).

במאי 2006 חתמו נייל על חוזה תקליטים עם נוקליאיר בלאסט רקורדס (Nuclear Blast Records). בשנת 2007 הוציאה הלהקה את אלבום האולפן החמישי והראשון בחברת תקליטים זו, "Ithyphallic".

== חברי הלהקה ==
* קארל סנדרס - שירה, גיטרה, גיטרה בס, קלידים, כלים מסורתיים (1993-הווה)
* ג'ורג' קוליאס - תופים, כלי הקשה (2004-הווה)
* בריאן קינגסלנד - גיטרה, שירה (2017-הווה)

=== חברים לשעבר ===
* ג'ון ויסנו - בס, שירה (2000 - 2005)
* ג'יף ספיראס - בס, שירה (1993 - 2001)
* פיט המאורה - תופים, שירה (1993 - 2000)
* טוני לוראנו - תופים (2000 - 2004)
* דרק רודי - תופים (2000)
* ג'ון אלרס - גיטרה (1996 - 1997)

== דיסקוגרפיה ==
{| class="wikitable mw-collapsible" border="1"
|-
!אלבום
!שנה
|-
|Nile (דמו)
|1994
|-
| Festivals of Atonement (מיני אלבום) ||1995
|-
| Ramses Bringer of War (דמו) ||1996
|-
| Amongst the Catacombs of Nephren-Ka ||1998
|-
| Black Seeds of Vengeance ||2000
|-
| In Their Darkened Shrines ||2002
|-
| Annihilation of the Wicked ||2005
|-
| Ithyphallic ||2007
|-
| Those Whom the Gods Detest ||2009
|-
| At the Gate of Sethu ||2012
|-
| What Should Not Be Unearthed ||2015
|-
| Vile Nilotic Rites ||2019
|-
|The Underworld Awaits Us All
|2024
|}

== קישורים חיצוניים ==

* 

* [https://web.archive.org/web/20071108220052/http://www.nilechat.net/ אתר הצ'אט הרשמי של נייל]
* [http://www.darklyrics.com/n/nile.html הליריקה של נייל]
* 

קטגוריה:להקות שהוקמו בשנת 1993
קטגוריה:להקות דת' מטאל
קטגוריה:שלישיות מוזיקליות
דויטשה אופר ברלין

דויטשה אופר ברלין (בגרמנית: Deutsche Oper Berlin) הוא בית אופרה השוכן בברלין, גרמניה (במה שהיה לפנים מערב ברלין). זהו משכנה של להקת אופרה ושל להקת הבלט של ברלין.
== היסטוריה ==
הבניין, החדש יחסית, נבנה אחרי מלחמת העולם השנייה, אבל תולדותיו מתחילות ב"בית האופרה הגרמנית" ברובע שרלטונבורג (רחוב ביסמרק 34-37), שהוקם בשנת 1911 ונפתח ב-7 בנובמבר 1912 בהפקה של פידליו מאת בטהובן בניצוח איגנץ ואגהלטר.

בשנת 1925 שונה שמו ל"בית האופרה העירונית". יוזף גבלס, שר התעמולה של אדולף היטלר, החזיר את השם הקודם. בשנת 1935 עוצב הבית מחדש בידי פאול באומגרטן ומספר המושבים הופחת מ-2300 ל-2098. הבניין נהרס ב-23 בנובמבר 1943.
לאחר המלחמה השתמשה הלהקה בבניין תיאטרון המערב עד להשלמת הבניין החדש ב-24 בספטמבר 1961. הפקת הפתיחה הייתה דון ג'ובאני של מוצרט. הבניין החדש נפתח בשמו הנוכחי.

באוקטובר 2005 התמנה המנצח האיטלקי רנאטו פאלומבו למנהל מוזיקלי, החל מעונת 2006–2007. בין המנהלים המוזיקליים והמנצחים הראשיים הקודמים של האופרה היו ברונו ולטר בשנות ה-20, פרנץ פריצ'אי (1948–1952), לורין מאזל בשנות ה-60, גרד אלברכט בשנות ה-70 וה-80, חסוס לופז-קובוס, ייז'י קוט וכריסטיאן תילמן בשנות ה-90. המנהל הכללי בשנים שלפני מלחמת העולם השנייה, קרל אברט, זכור לטובה כמי שבחר הגירה על פני מתן גושפנקה להשקפת העולם הנאצית בנושא המוזיקה והיה שותף לייסוד פסטיבל גליינדבורן לאופרה באנגליה לפני שחזר לכהן כמנהל מוזיקלי אחרי המלחמה.

בספטמבר 2006 ניתכה ביקורת על בית האופרה לאחר שביטל הצגות של האופרה אידומניאו מאת מוצרט בגלל החשש שסצנה ממנה, המציגה את ראשיהם הכרותים של ישו, בודהה ומוחמד, תפגע במוסלמים ופעולות מחאה אלימות יהוו סיכון ביטחוני לבית האופרה. בין מבקרי ההחלטה נמנים שרים גרמנים וקנצלרית גרמניה אנגלה מרקל. תגובת המוסלמים הייתה מעורבת - מנהיג המועצה האיסלמית הגרמנית בירך על ההחלטה ואילו מנהיג הקהילה הטורקית בגרמניה אמר, בצאתו נגד ההחלטה: "מדובר כאן באמנות, לא בפוליטיקה... אסור להסכים לכך שהאמנות תהיה תלויה בדת - או שנמצא עצמנו שוב בימי הביניים."

== ראו גם ==
* האופרה של ברלין

==קישורים חיצוניים==

* 

קטגוריה:גרמניה: בתי אופרה
קטגוריה:שרלוטנבורג-וילמרסדורף: מבנים
קטגוריה:להקות אופרה גרמניות
האבלנצ'ז

האבלנצ'ז (באנגלית: The Avalanches; מילולית, מפולות השלגים) הוא הרכב מוזיקה אלקטרונית ממלבורן, אוסטרליה.

ההרכב ידוע בזכות המופעים החיים האנרגטיים שלו וסגנונו האקלקטי. בשנת 2000 הוציא ההרכב את האלבום Since I Left You, שנוצר בשילוב של יותר מ-900 קטעים וסימפולים ממגוון תקליטים פופולריים ואבסורדיים כאחד.

דוגמה מפורסמת לטכניקה הייחודית של ההרכב היא הסינגל "Frontier Psychiatrist".<ref></ref>

בשנת 2016 יצא האלבום השני של הלהקה, Wildflower.

בשנת 2020 יצא אלבומם השלישי, We Will Always Love You.

== קישורים חיצוניים ==

* 

* [http://www.vh1.com/artists/az/avalanches/bio.jhtml VH1.com ביוגרפיה של הלהקה מאתר VH1]

== הערות שוליים ==

קטגוריה:להקות אוסטרליות
קטגוריה:להקות שהוקמו בשנת 1997
קטגוריה:זוכי פרס המוזיקה של MTV אירופה
סהרוריות

סַהֲרוּרִיות (בלעז: Noctambulism, Somnambulism) או מחלת ירח (מוכר גם כ"הליכת ירח" מתוך שינה), היא הפרעת שינה שהסובל ממנה מפגין פעילויות אשר בדרך כלל מצביעות על ערנות בעודו ישן. סהרוריות יכולה להופיע בכל הגילים. התנהגות סהרורית בדרך כלל מתרחשת כאשר אדם יוצא ממצב של "שינה עמוקה (REM)". בילדים ובמבוגרים צעירים עד רבע מכלל הלילה הוא במצב "שינה עמוקה", אולם ככל שאדם מתבגר מתקצר פרק השינה העמוקה. מסיבה זו ילדים ומבוגרים צעירים נוטים יותר לסהרוריות.

==מאפיינים==
הסהרורית, ציור מאת [[ג'ון אוורט מיליי (1829–1896), אנגליה]]
אנשים סהרוריים נראו גם אוכלים, מתלבשים, נוהגים במכונית ושורקים. הם עשוים להתנהג בצורה מוזרה ולא הגיונית, ואף לעשות מעשים מסוכנים (מכיוון ששיקול הדעת פגום). בניגוד לדעה הרווחת רוב ההתנהגות הסהרורית אינה מתבטאת רק בהליכה (ללא הכרה של המהלך), אלא בהתנהגויות אחרות. רוב המקרים של התנהגות סהרורית מתרחשים כאשר מסיבה כלשהי אדם מתעורר במהלך שינה עמוקה (למשל, כיוון שמישהו אחר הפריע לשנתו), הוא עשוי להתיישב במיטתו, להסתכל סביב ומיד לשוב לישון. לעיתים נדירות מבחינים בהתרחשויות קצרות אלה של התנהגות סהרורית, אלא אם כן האדם נמצא במעקב במעבדת שינה.

אנשים מסוימים נוטים לסהרוריות יותר מאחרים, ובתקופות מסוימות יותר מאחרות. אנשים המהלכים בשנתם עקב התנהגות סהרורית, עושים זאת בעיניים פקוחות - ולא כשעיניהם עצומות וידיהם פשוטות לפנים, כפי שנהוג לתארם בסרטים מצוירים. עיניו של הסהרורי עשויות להראות מזוגגות, אדומות, או אטומות מבע, למתבונן מן הצד. תגובותיו המילוליות של הסהרורי תהיינה איטיות, תגובותיו למשמע שאלות הגיוניות יהיו מבולבלות, והוא יתקשה להגיב באופן מושכל.

התנהגות סהרורית כשלעצמה איננה מהווה סכנה בריאותית, אולם בעת התנהגות זו עשוי האדם להיקלע לתאונות כיוון שאינו מגיב באופן הכרתי. אם אדם מבצע עבירה פלילית תוך כדי התנהגות סהרורית, תעמוד לו הגנה של התנהגות בלתי מודעת (אוטומטיזם). לעומת זאת, במשפט העברי נקבע שאדם אחראי על נזקים שעושה מתוך שינה: . מעשים בעלי אופי מיני הנעשים מתוך שינה וללא מודעות אליהם נקראים סקס-סומניה.

אחד המיתוסים הנפוצים באשר להתנהגות סהרורית הוא שלעולם אסור להעיר אדם המהלך בשנתו. במציאות, אין זה מסכן את הסהרורי עצמו (הוא עלול להיות נבוך או לאבד התמצאות לכשיתעורר, מה שעלול לגרום לחרדה), אך קיימת סכנה כלשהי למי שמנסה לעורר את הסהרורי. לעיתים קרובות מפגינים סהרורים התנהגות תוקפנית כאשר מפריעים להם. קיימים מקרים בהם אנשים סהרוריים תקפו באלימות את מי שניסה להעירם ואפילו מקרים (נדירים ביותר) שהסתיימו רע. עם זאת, סהרוריים עלולים לסכן את עצמם הרבה יותר מאשר אחרים. קיימים אף דיווחים על סהרוריים שנפלו מחלונות פתוחים אל מותם. כאשר סהרוריים מסכנים את עצמם, למשל על ידי ירידה במדרגות תלולות, או אחיזה בסכין חדה, עדיף להעירם (אם כי יש להיזהר מהסכין שבידו של האדם, שעלול לתקוף באמצעותה).

==קישורים חיצוניים==

* [https://web.archive.org/web/20040905111331/http://www.clalit.org.il/geha/Content/content.asp?CID=34&u=217 סהרוריות], אתר המרכז לבריאות הנפש גהה
* 
* דייוויד ק. רנדל, [http://alaxon.co.il/article/%D7%A1%D7%94%D7%A8%D7%95%D7%A8%D7%99%D7%99%D7%9D-%D7%A7%D7%98%D7%9C%D7%A0%D7%99%D7%99%D7%9D/ הסהרוריים הקטלניים], באתר אלכסון, 21 בספטמבר 2013
* 
* 

==הערות שוליים==

קטגוריה:תסמונות התנהגותיות הקשורות להפרעות פיזיולוגיות ולגורמים גופניים
קטגוריה:הפרעות שינה
קטגוריה:הליכה
קטגוריה:הפרעות נפשיות והתנהגותיות
סו

ציפור אדום – בן שבט הסו
אנדרטת סוס משוגע ברקע ובקדמת התמונה, דגם האנדרטה כפי שהיא עתידה להיראות בסיום עבודות החציבה ופיסול ההר
סוּ (באנגלית (ממקור צרפתי): Sioux) הוא שם קיבוצי למספר שבטי ילידים המתגוררים באמריקה הצפונית. שטח המחיה ההיסטורי של הסו היה במרחבי המישורים הגדולים, בתחומי המדינות מינסוטה, נברסקה, דקוטה הצפונית, דקוטה הדרומית וצפון איווה שבארצות הברית ובמניטובה שבדרום קנדה.

ניתן לחלק את אומת הסו לשלוש קבוצות לשוניות: הלקוטה, הנקוטה (נקראים גם יאנקטון ויאנקטונאי או דקוטה מערביים) והדקוטה (נקראים גם סאנטי או דקוטה מזרחיים).

הגבעות השחורות שבמערב דקוטה הדרומית, היוו במהלך ההיסטוריה מוקד משיכה מיסטי לבני שבטי הסו, אשר האמינו שהאלים חיים במעלה ההר, אך לא היו מודעים לעושר הרב הטמון באדמה. בתקופת הבהלה לזהב, כאשר הרפתקנים פלשו בהמוניהם אל נחלת הסו, נוצרו מתחים ועימותים שהתפתחו לכדי קרבות בין בני הסו לצבא ארצות הברית. בקרבות אלו נחשפו חלק מהגיבורים המיתולוגיים של המערב הפרוע, דוגמת סוס משוגע ושור יושב.

עיקר מזונם של שבטי הסו הגיע מציד ביזון, ומקומות מושבם ונדודיהם נקבעו בהתאם לנדידת עדרי בהמות אלו.

יכולתם הניידת של שבטי הסו התבטאה במהירות בניית וקיפול מושבם הזמני ושימוש בסוסים.

טיפי הוא שמו של אוהל בשפת בני הסו, פירושו: בית או מעון. בשם זה נקרא האוהל שבו גרו הילידים.

בשמורת האינדיאנים פיין רידג' (Pine Ridge, בדקוטה הדרומית על גבול נברסקה) נמצאת אוכלוסייה גדולה של צאצאי בני שבט הסו, החיים בעוני רב. לא הרחק משם מצוי אתר ההנצחה לזכר ההרוגים בטבח וונדד ני, שם נהרגו כ-300 ילידים, ביניהם 200 נשים וילדים, והיה הקרב שסיכם את מלחמות האינדיאנים.

בשנת 1948 החלו צאצאי הסו בהקמת אנדרטה עצומת ממדים בגבעות השחורות הנקראת "אנדרטת סוס משוגע" (), לזכר סוס משוגע ולזכר תרבותם. הפסל מיועד להיות המונומנט הגדול ביותר בעולם ולצידו פארק תיירות גדול ומוזיאון.

שבטי הסו מוזכרים בסרט "רוקד עם זאבים" של קווין קוסטנר משנת 1990, וכן בכתבי קרל מאי.

שבט הסו לקוטה מוזכר גם בתוכנית הקומדיה של נטפליקס "קימי שמידט" ("Unbreakable Kimmy Schmidt").

== קישורים חיצוניים ==

* [http://crazyhorsememorial.org/ Crazy Horse Memorial], האתר הרשמי 
* [https://web.archive.org/web/20201001083724/http://www.aplaton.co.il/story_225 המונומנט הגדול ביותר בעולם], באתר "אפלטון", 3 באוגוסט 2006, מאורכב בארכיון האינטרנט, 1 באוקטובר 2020
* "[https://www.kan.org.il/Podcast/item.aspx?pid=16035 כוח סוס]" – פרק על חייו של סוס משוגע והילידים באמריקה, בפודקאסט "[https://www.kan.org.il/podcast/program.aspx/?progId=2019 מינהר הזמן]", "כאן", תאגיד השידור הישראלי
* 20px 

קטגוריה:אינדיאנים: שבטים בארצות הברית
אזרח עובד צה"ל

אזרח עובד צה"ל או עובד צה"ל (בראשי תיבות: אע"צ או ע"צ) הוא אדם המועסק על ידי משרד הביטחון, ועובד במסגרת צה"ל. עובד צה"ל אינו לובש מדים ואינו נמנה עם כוחות הצבא הסדיר, למרות שהוא עשוי לשמש במעמד של נגד או במעמד של קצין.

בצה"ל מועסקים כיום כ־7,400 עובדי צה"ל, מרביתם ביחידות הכפופות לאגף הטכנולוגיה והלוגיסטיקה (אט"ל). נהוגות שתי דרגות לעובדי צה"ל: בח"ג (בחזקת חוגר) - מרבית הע"צים; בח"ק (בחזקת קצין) - מיעוט הע"צים, כאלו הממלאים תפקיד המקביל לתקן רב-סרן ומעלה. בצה"ל מועסקים עובדים במגוון רחב של תחומים: עובדי ייצור, עובדי הוראה, טכנאים, הנדסאים, מהנדסים, עיתונאים, רופאים, פסיכולוגים, מחסנאים, אנשי לוגיסטיקה, יועצים ארגוניים ועוד. משך עבודתם בצה"ל ארוך יחסית למשך השירות של משרתי קבע וחלקם מתמידים במערכת 30 שנה ואף יותר, מאחר שהע"צים פורשים לגמלאות בגיל המקביל בדרך כלל לגיל הפרישה במגזר הציבורי, שהוא גבוה בהרבה מגיל הפרישה הצבאי.

מרבית התקנים המאוישים על ידי עובדי צה"ל מיועדים רק לעובדי צה"ל, אך בחלק מהמקרים התקן מאויש לעיתים על ידי עובד צה"ל ולעיתים על ידי קצין.

הארגון היציג של עובדי צה"ל הוא ארגון עובדי צה"ל, שבראשו עומד מאיר בן הרוש.

== קישורים חיצוניים ==
* [http://www.ovdayzahal.org.il/ אתר ארגון עובדי צה"ל]
* 

*
קטגוריה:שירות בצה"ל
אריה ים ניו זילנדי

אריה ים ניו זילנדי (שם מדעי: Phocarctos hookeri) הוא מין אריה ים יחיד בסוגו המתרבה סביב לחופים של האי הדרומי של ניו זילנד, באיי אוקלנד ובמידה מסוימת גם באי סטיוארט.

== מאפיינים ==
פרוותם של הבוגרים חומה-שחורה, וצבע פרוותן של הנקבות בהיר יותר משל הזכרים. אריות ים ניו זילנדיים זכרים מגיעים באורכם לכ-3.5 מטרים, ואילו הנקבות מגיעות לאורך של שני מטרים בלבד. הזכרים שוקלים בין 300 ל-450 ק"ג והנקבות שוקלות עד 160 ק"ג.

במהלך מסעות ציד, יכולים אריות הים הניו זילנדים להרחיק מהחוף אף למרחק של 130 ק"מ. להם יכולת לצלול לעומק של 300 מטרים. תזונתם מורכבת מתמנונים, דגים קטנים, סרטנים, שבלולים ופינגווינים. הם נוהגים לבלוע אבנים המסייעות להם בתהליך העיכול, ומאוחר יותר הם מקיאים אותן.

אריות הים הניו זילנדיים מתרבים במושבות בין נובמבר לינואר, כאשר הגורים נולדים בתקופה שמתחילת דצמבר ועד לסוף ינואר. בנובמבר מגיעים הזכרים לחופים, ושם נאבקים ביניהם על טריטוריה. כמה שבועות לאחריהם מגיעות הנקבות לחופים, והזכר המנצח בכל טריטוריה זוכה בשטח שאליו מגיעות שמונה עד 25 נקבות.

גורי אריות הים הניו זילנדיים נולדים עם פרווה עבה בצבע חום. אורך גופם בלידה 70–100 ס"מ, ומשקל הגורים הזכרים כ-7.9 ק"ג בעוד שמשקלן של הנקבות הוא כ-7.2 ק"ג. כעבור שניים עד שלושה שבועות מתחילים הגורים לשחות. הנקבות מגדלות את גוריהן עד הגיעם של הגורים לגיל שמונה חודשים לפחות.

הנקבות מגיעות לבגרות מינית בגיל שלוש עד ארבע שנים. הזכרים מגיעים לבגרות מינית בגיל חמש, אך רק בגיל שמונה או אף יותר מכך מגיעים לבגרות חברתית המאפשרת להם להתרבות. תוחלת חייהם של הזכרים יכולה להגיע עד 23 שנים ואילו תוחלת חייהן של הנקבות עד 18 שנה.

== שימור ==
כבעלי חיים נוספים בפאונה של ניו זילנד, גם אריה הים הניו זילנדי הוא מין בסכנת הכחדה.
במהלך המאה ה-19 ניצוד אריה הים הניו זילנדי במידה נרחבת בשביל עורו ושמנו. הוא מוגדר כמין מוגן החל משנות התשעים של המאה התשע עשרה. בשנות התשעים של המאה העשרים, גודל האוכלוסייה הוערך בכ-15,000 פרטים. ייתכן שהאוכלוסייה הצטמצמה בשל מחלה שהתפרצה בשנת 1998 והביאה למותם של 20% מהנקבות הבוגרות ו-50% מהגורים בשנה זו. בימינו מוערך גודל האוכלוסייה בכ-12,000 פרטים.

==קישורים חיצוניים==

*[https://web.archive.org/web/20070715114206/http://www.marinebio.org/species.asp?id=305 Phocarctos hookeri, Hooker's Sea Lion - MarineBio.org]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:אוטריים
קטגוריה:ניו זילנד: יונקים
קטגוריה:יונקים יחידים בסוגם
קטגוריה:מגה-פאונה של האוקיינוס השקט
קטגוריה:בעלי חיים ימיים בניו זילנד
קטגוריה:בעלי חיים שתוארו ב-1844
בוטאריטארי

מפת האטול
בוטאריטארי (באנגלית: Butaritari) הוא אטול אלמוגים הממוקם במרכז האוקיינוס השקט, ומהווה חלק מאיי גילברט שברפובליקת קיריבטי.
באטול שלושה איים מיושבים - מקין (Makin), קייבו (Kiebu) ואון (Onne). 

בעבר נקרא האטול כולו "מקין" ועל כן, על מנת להבדיל מהאי, קראו לאי המיושב "מקין הקטן".

==גאוגרפיה==
שטחו של האטול כ-13.6 קמ"ר, ומתגוררים בו כ-4,200 תושבים (2002). שטח הגדול באיי האטול - מקין - 6.7 קמ"ר ומתגוררים בו כ-1,700 תושבים.

כמות המשקעים באטול מרובה ביותר, ויורדים בו מדי שנה כ-4,000 מילימטרי גשם (ביחס ל-2,000 מילימטרים היורדים בטאראווה ו-1,000 מילימטרים באיים הדרומיים יותר של קיריבטי).

צורתו של האטול מלבנית, ורוחבו ממזרח למערב כ-30 ק"מ וכ- 15 ק"מ מצפון לדרום. מספר תעלות מקשרות את הלגונה עם האוקיינוס בצידו המערבי של האטול. הלגונה עמוקה מאוד, ומושפעת משינויי האקלים של האוקיינוס בשל תעלות אלה. עומקה של הלגונה מאפשר כניסת ספינות גדולות אליה.

חלקו הדרומי והדרום מזרחי של האטול הוא אי אחד, הנחצה על ידי תעלה אחת. רוחבו של האיון ביו 0.2 ל-0.5 ק"מ.

בצפון הלגונה המרכזית ישנה לגונה צפונית, רדודה יותר וקטנה יותר.

==תחבורה==
באי מצוי שדה תעופה שנבנה בו במהלך מלחמת העולם השנייה. שדה תעופה זה הורחב בשנת 1995 על מנת לאפשר טיסות סדירות לטאראווה, אולם טיסות אלה פסקו לאחר זמן קצר ביותר.

==היסטוריה==
האי הוכרז על ידי ארצות הברית בשנות ה-60 של המאה ה-19 כשטח בריבונותה מכוח חוק איי הגואנו.
בשנות ה-70 של המאה ה-19 שימש האטול כמרכז המסחרי והכלכלי של איי גילברט, עד שהוקם מרכז כלכלי בטאראווה.
בשנות ה-20 של המאה ה-20 הוקם באטול מרכז של חברת סחר יפנית, אולם הירידה במחירי הקופרה הביאה לשפל כלכלי באי. 
במהלך מלחמת העולם השנייה נכבש לזמן קצר האי על ידי כוחות נחתים של ארצות הברית באוגוסט 1942. במהלך קרב מקין בנובמבר 1943 נכבש האי בשנית על ידי חיל הרגלים של צבא ארצות הברית.

==האי בספרות==
האי שימש כמקום מגוריו של הסופר רוברט לואיס סטיבנסון, והוא מתואר באריכות בחלק השני של ספרו "בימי הדרום".

==ראו גם==
* אוניית צי ארצות הברית האי מקין הקרויה על שם האי.

==קישורים חיצוניים==

* 

*
קטגוריה:איי גילברט
קטגוריה:קיריבטי: אטולים
קטגוריה:אוקיאניה: איים
אליאס סרכיס

אליאס סרכיס (בערבית: إلياس سركيس; 20 ביולי 1924 – 27 ביוני 1985) היה נשיא לבנון בשנים 1976–1982.

==ביוגרפיה==
204x204 פיקסלים
אליאס סרכיס נולד בשבאנייה , למשפחה נוצרית מרונית.<ref></ref> הוא למד משפטים באוניברסיטת סנט ג'וזף. לאחר תום לימודיו בשנת 1948 הצטרף למערכת המשפט בשנת 1953 והיה לשופט במחלקת ראיית החשבון. בתקופת שלטונו של הנשיא פואד שהאב מונה להיות המנהל המשפטי בארמון הנשיאות בבעבדה, ובשנת 1962 הפך למנהל הכללי לעניינים נשיאותיים. בעקבות משבר אינטראבנק בשנת 1968 מונה לעמוד בראש הבנק של לבנון.

סרכיס התחרה בבחירות לנשיאות של שנת 1970 כבן טיפוחיו של שהאב וכולם ציפו שיזכה, אולם כמה מחברי האספה הלאומית שהיו מזוהים עם כמאל ג'ונבלט שינו את דעתם ברגע האחרון והוא הפסיד על חודו של קול לסולימאן פרנג'יה. מאוחר יותר, לאחר תחילת מלחמת האזרחים של לבנון נבחר לנשיאות ב-8 במאי 1976. כשני שלישים משטח המדינה היו אז תחת כיבוש סורי ומיליציות פרטיות שלטו ברובו של השטח הנותר. כוחו כנשיא היה מוגבל. קצת לפני תום כהונתו בשנת 1982 פרצה מלחמת לבנון הראשונה וכוחות צה"ל פלשו למדינה מדרום והגיעו עד לפרברי ביירות.

סרכיס היה אמור למסור את השלטון לבשיר ג'ומאייל, אשר נבחר לנשיאות ב-21 באוגוסט 1982, אך ג'ומייל נרצח בהתנקשות תשעה ימים לפני המועד שבו היה אמור להיות מושבע לתפקידו, ולבסוף העביר סרכיס את השלטון לאחיו של בשיר, אמין, ב-23 בספטמבר.

סרכיס הלך לעולמו בשווייץ בשנת 1985, בגיל 61. הוא מעולם לא נישא.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נשיאי לבנון
קטגוריה:בוגרי אוניברסיטת סן-ז'וזף
קטגוריה:ילידי 1924
קטגוריה:לבנונים שנפטרו ב-1985
קטגוריה:ראשי בנקים מרכזיים
דאמור

דאמור (בערבית: الدامور) היא עיר חוף לבנונית נוצרית השוכנת כ־20 קילומטר דרומית לביירות. שמה של העיר נגזר משמו של האל הפניקי דמורוס. בעיר נשפך לים התיכון נהר דאמור, אחד מהנהרות העיקריים בחוף הלבנוני.

==היסטוריה==
העיר הוקמה במיקומה הנוכחי בשל העובדה כי השטח המישורי שעליו היא נמצאת נדיר מאוד לאורך החוף הלבנוני. מצב זה הפך את העיר לבירת המשי של לבנון בין המאות ה-17 וה-20. המיקום האסטרטגי של העיר הפך אותה למיקום הקרב היחידי שהתרחש בלבנון בימי מלחמת העולם השנייה, בעת המבצע לכיבוש סוריה ולבנון, לאחר הקרב שבו כבשו כוחות אוסטרליים את העיר, השתלטו על לבנון כוחות בעלות הברית, הבריטים וכוחות צרפת החופשית.

במהלך מלחמות האזרחים שהתרחשו בלבנון במאות האחרונות הייתה דאמור לציר מרכזי שקרבות התנהלו בו שוב ושוב. במהלך מלחמת האזרחים השנייה אירע ב־1976 טבח דאמור בו רצחו אנשי אש"ף בין 200 ל־600 נוצרים, רובם המוחלט לא חמושים מאנשי העיר (שמנו אז כ־25-20 אלף) ונשארו בה עד שגורשו על ידי חיילי צה"ל במהלך מבצע שלום הגליל ב־1982. מאז נעשו מאמצים רבים לשיקום העיר אולם היא עדיין לא התאוששה לחלוטין.

==ראו גם==
* טבח דאמור

==קישורים חיצוניים==

* 
* 

קטגוריה:לבנון: ערים
קטגוריה:לבנון: ערי חוף
אורי זוהר (ספורטאי)

אורי זוהר (14 בינואר 1937 – 5 בספטמבר 2002) היה ספורטאי ישראלי אלוף ישראל, שיאן ישראל במשך שנים ארוכות וזוכה מדליית ארד במשחקי אסיה (טוקיו 1958) בהדיפת כדור ברזל. הספורטאי היחיד שהשתתף באופן פעיל ב-8 מכביות.

== ביוגרפיה ==
זוהר נולד בפתח תקווה, גדל בבת ים, ולמד בבית הספר לקציני ים עכו. את שירותו הצבאי עשה בחיל הים.

===מדליית ארד במשחקי אסיה===
במשחקי אסיה שנערכה בטוקיו, יפן בשנת 1958 זכה זוהר במדליית ארד בהדיפת כדור ברזל בתוצאה של 14.75 מטר, אחרי פרדמון סין ברר מהודו שקבע שיא משחקים חדש של 15.04 מטר והיטושי גוטו מיפן (14.80 מטר). באותה שנה הוא גם הוכתר כשיאן אסיה להדיפת כדור ברזל וגם זכה בתואר "ספורטאי השנה".

הוא זכה להיות משביע האתלטים במכביה ה-11, והיה אחד ממדליקי המשואות בטקס פתיחת המכביה ה-13.

מלבד היותו ספורטאי פעיל הוא גם היה מאמן אתלטיקה שלקח תחת חסותו ספורטאים רבים. בין חניכיו ניתן למנות את הקופצת למרחק מיה קלה בנצור, האצן מולי אפשטיין, טובי סלילת, מריאן רכבוך ועוד רבים אחרים שהתאמנו תחתיו.

זוהר הקים את מחלקת המחוננים באגודת מכבי חיפה, שמטרתה הייתה לזהות בתלמידים פוטנציאל ולעזור להם לממשו.

בגיל 50 הוא הוכתר כאלוף העולם בהדיפת כדור ברזל לוותיקים. אורי זוהר זכה בפרס עירו, חיפה, בתחום הספורט. הוא הוכתר על ידי ההתאחדות לספורט כאחד מ-50 הספורטאים המצטיינים של ישראל מאז קום המדינה.

== מותו ==
זוהר נפטר ב-5 בספטמבר 2002. הותיר אחריו את אשתו דבורה וארבעה ילדים, בהם הבכור איקה זהר ובן הזקונים דדי זהר.

== הנצחתו ==
בשנת 2004, בעזרת עיריית חיפה ובעידוד משפחתו להנצחתו, נקראה כיכר על שמו של אורי זוהר בצומת הרחובות הראל ופלמ"ח שברוממה הישנה בחיפה, בסמוך למקום מגוריו.

== ראו גם ==
*ישראל במשחקי אסיה

== קישורים חיצוניים ==
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 

== הערות שוליים ==

קטגוריה:אלופי ישראל בהדיפת כדור ברזל
קטגוריה:מאמני אתלטיקה ישראלים
קטגוריה:ישראלים שנולדו ב-1937
קטגוריה:ישראלים שנפטרו ב-2002
לודומריה

סמל לודומריה
לודומריה - שמה הלטיני של ולדימיר-ווהלין, נסיכות רותנית מימי הביניים, אשר הייתה חלק מנסיכות גאליץ'-וולין במאות ה-13 וה-14. השם נזכר תמיד יחד עם גליציה, שמה הלטיני של גאליץ' (הידועה כיום כהאליץ').

מ-1772 ועד 1918 היה ללודומריה מעמד רשמי של פרובינציה באוסטרו-הונגריה, אף שהייתה קיימת רק "על הנייר". בפועל לא התקיימה ישות שכזו ולא היה לה זכר על המפות.

==ראו גם==
*לודמיר

קטגוריה:אוקראינה: היסטוריה
קטגוריה:מדינות לשעבר באירופה
קטגוריה:מדינות לשעבר בתחומי פולין
בעבדא

בַּעַ֫בְּדַא (בערבית: بعبدا) היא בירת מחוז הר לבנון במערב לבנון המשקיפה על הבירה ביירות.

על גבעה בעיר נמצא ארמון בעבדא (قصر بعبدا), שהוא מעונו הרשמי של נשיא לבנון (לנשיא יש גם מעון קיץ בבית א-דין). עוד נמצאים בעיר משרד ההגנה ומחנות צבא. במקום שכנה בעבר נציגות ישראל בביירות.

==קישורים חיצוניים==

קטגוריה:לבנון: ערים
קטגוריה:ביירות: שכונות ופרוורים
בחמדון

בַּחַמְדוּן (בערבית: بحمدون) היא עיירת קיט בהר הלבנון שבלבנון. מקור שם העיירה הוא בארמית ומשמעותו תשוקה.

בחמדון שוכנת במרחק 23 ק"מ ממזרח לביירות, על כביש ביירות-דמשק, בגובה של 1,100 מטרים מעל פני הים, צופה אל עמק לה-מרטין שבנפת עאליי. מרבית אוכלוסייתה נוצרית אורתודוקסית.

== היסטוריה ==
לפני מלחמת האזרחים בלבנון הייתה בחמדון אתר נופש וקייט פופולרי, בזכות האוויר הצלול, הנוף ההררי והקרבה לחוף הים. בשנות ה-30 של המאה ה-20 נהגו לבלות בה גם תיירים מהיישוב היהודי בארץ ישראל.

עד מלחמת האזרחים התקיימה בעיירה קהילה יהודית קטנה, ובתקופת מלחמת לבנון הראשונה נותרו בה עדיין שלוש משפחות יהודיות. ב-1910 הוקם בה בית הכנסת בחמדון, בית כנסת גדול ומפואר ששימש את היהודים שבאו לנפוש בעיירה בימי החגים. בית הכנסת נעזב ערב מלחמת האזרחים אך שלד המבנה שלו עודו ניצב במקום.

===מלחמת שלום הגליל===
במלחמת לבנון הראשונה כבש צה"ל (חטיבה 500 וחטיבת גולני) את אזור בחמדון ועאליי (בית הספר למ"כים) באופן שאיפשר שליטה על הגישה לביירות ממזרח בכביש ביירות-דמשק. סמוך לבחמדון נִשבּוּ שמונה חיילי צה"ל בידי מחבלים בספטמבר 1982. שישה מהם הוחזקו בידי פת"ח והוחזרו בעסקת שבויים בנובמבר 1983, ושניים נוספים הועברו לארגונו של אחמד ג'יבריל ושוחררו רק במאי 1985, ב"עסקת ג'יבריל".

לאחר שצה"ל פינה את האזור ב-1983, פרצה בו מלחמת ההרים שבמהלכה התחוללו בבחמדון ובסביבתה קרבות בין מיליציות נוצריות לבין המיליציה הדרוזית בפיקודו של וליד ג'ונבלאט. העיירה סבלה מפגיעות הכוחות היריבים, ובין השאר נהרסו כל חמש הכנסיות שהיו בה על ידי כוחותיו של ג'ונבלאט. עקב כך נזנחו אתרי הנופש בעיירה, ורק לאחר תום מלחמת האזרחים היא שבה לתהילתה הקודמת. הכנסיות נבנו מחדש, המלונות, המסעדות ומרכזי הבילוי שופצו, והעיירה מהווה כיום מוקד משיכה לתיירים, בעיקר ממדינות המפרץ הפרסי.

==קישורים חיצוניים==

* מערכת חב"ד אינפו, [http://old2.ih.chabad.info/index.php?url=article_he&id=21880 חסידי חב"ד מקימים מקווה בלבנון] באתר חב"ד אינפו, 13 ביולי 2006
* 

==הערות שוליים==
 

קטגוריה:לבנון: ערים
סודותיי

סודותיי הוא אלבום הבכורה של הזמרת דין דין אביב שיצא לאור לחנויות בשנת 2006 בהוצאת חברת התקליטים הד ארצי בהפקת משה דעבול.<ref></ref>

הופצו ממנו הסינגלים "סודותיי", "משמעויות" (דואט ביחד עם יעל נעים), "חולמת" (דואט ביחד עם מוש בן ארי), "מוכרת לי מפעם" ו"אליה" שזכו להצלחה רבה ולחלקם אף צולמו וידאו קליפים נלווים.<ref></ref> ב-20 במרץ 2007 הגיע האלבום למעמד זהב לאחר שנמכרו ממנו 20,000 עותקים בסך הכול.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2006
קטגוריה:אלבומי דין דין אביב
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הד ארצי
יולנדה גריפית'

יולנדה איבט גריפית (באנגלית: Yolanda Evette Griffith; נולדה ב-1 במרץ 1970 בשיקגו, אילינוי) היא כדורסלנית עבר אמריקאית ששיחקה בליגת ה-WNBA. בשנת 2014 הוצגה בהיכל התהילה של כדורסל הנשים, ובשנת 2021 הוצגה בהיכל התהילה של הכדורסל.

==הקריירה בתיכון ובקולג'==
גריפית' למדה בתיכון "ג'ורג' וושינגטון קארבר" הנמצא באזור עיר הולדתה, שיקגו. בשנתה האחרונה בתיכון (1988-1989), היא נבחרה כחלק מנבחרת ה-All-American של המגזין פרדה.

לאחר מכן, קיבלה גריפית' מלגת לימודים באוניברסיטת איווה, אבל ביטלה אותה לאחר שילדה את בתה הראשונה, קנדיס.

אחר כך, היא הצטרפה לפאלם ביץ' גוניור קולג' הנמצא בקליפורניה, שם זכתה במספר פרסים. לאחר מכן, היא עברה לאוניברסיטת פלורידה אטלנטיק, שם סיימה את לימודיה ב-1993.

==קריירה ב-ABL==
בשנת 1997, הצטרפה גריפית' לליגת הכדורסל האמריקאית, כאשר נבחרה במקום הראשון בדראפט, על ידי לונג ביץ' סטינגרייס.

אחרי עונת 1997-1998, היא עוברה בטרייד לשיקגו קונדורס. בקונדורס שיחקה גריפית' שתי עונות.

בשנת 1998, נבחרה גריפית' לשחקנית ההגנה של הליגה והייתה חלק מחמישיית העונה הראשונה. בנוסף, היא סיימה במקום השני בקרב על תואר ה-MVP של הליגה, לאחר שהפסידה לנטליה ויליאמס.

כשעזבה גריפית' את הליגה בדצמבר 1998 היא דורגה חמישית בנקודות (17.2 נקודות), ראשונה בריבאונדים (12.3), שנייה בחטיפות (3.3) ושנייה בחסימות (1.3).

==קריירה ב-WNBA==
בדראפט ה-WNBA של 1999, נבחרה גריפית' במקום השני, על ידי סקרמנטו מונארכס. באותה השנה, היא זכתה גם בתואר ה-MVP של העונה הסדירה וגם בתואר שחקנית ההגנה של הליגה. בנוסף, גריפית' השתתפה בארבע משחקי ALL-STAR, וב-2004, אף זכתה בתואר ה-MVP של ה-ALL-STAR.

בשנת 2005, זכתה קבוצת סקרמנטו מונארכס באליפות, לאחר ניצחון על קונטיקט סאן. זו הייתה האליפות הראשונה בתולדות המונארכס, וגריפית' זכתה בתואר ה-MVP של הגמר.

==קריירה מעבר לים==
זמן קצר לאחר שסיימה את לימודיה בקולג', עברה גריפית' לשחק כדורסל מקצועני בגרמניה. היא שיחקה בגרמניה משנת 1993 ועד 1997, ובשנתה האחרונה בקבוצה, היא סיימה כמלכת הנקודות (24.7 בממוצע) וכמלכת הריבאונדים (16.0 בממוצע) של יורוליג.

בפגרות ה-WNBA של 2003 ושל 2004, שיחקה גריפית' בקבוצה יקטרינבורג הרוסית.

==המשחקים האולימפיים==
גריפית' הייתה חברה בסגל נבחרת ארצות הברית שזכתה במדליות הזהב באולימפיאדת סידני ובאולימפיאדת אתונה.

==קישורים חיצוניים==

* [http://www.wnba.com/playerfile/yolanda_griffith/index.html?nav=page פרופיל באתר WNBA]
* [https://web.archive.org/web/20050305095746/http://www.usabasketball.com/bioswomen/yolanda_griffith_bio.html פרופיל באתר נבחרת ארצות הברית]
* [http://www.wnba.com/features/ambassadors_griffith.html מאמר על גריפית']

קטגוריה:כדורסלניות באולימפיאדת אתונה (2004)
קטגוריה:שחקניות WNBA
קטגוריה:בוגרי האוניברסיטה האטלנטית של פלורידה
קטגוריה:אלופות אולימפיות אמריקאיות: כדורסל
קטגוריה:חברי היכל התהילה של כדורסל הנשים
קטגוריה:אילינוי: כדורסלנים
קטגוריה:כדורסלניות באולימפיאדת סידני (2000)
קטגוריה:שיקגו: אישים
קטגוריה:היכל התהילה של הכדורסל: כדורסלנים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
התיקון

התיקון הוא סרט תיעודי בבימויה של טליה פינקל העוקב במשך שנתיים אחר הרבנית לאה קוק מטבריה, אחת ממחזירות בתשובה הפעילות ביותר כיום במדינת ישראל. הסרט הופק בסיוע קרן גשר לקולנוע רב תרבותי.

== הפקה ==
הסרט עוקב אחר הרבנית, חצרה, בעלה המקובל, 13 ילדיהם ועדת מעריציה העוקבים אחריה לכל אשר תפנה. בסרט משולבים קטעים מכנסי החזרה בתשובה המוניים שקוק מארגנת לצד פגישות אישיות עם אנשים הפונים אליה לעזרה וקבלת ברכה. הסרט מצייר את הרבנית כאישה פעלתנית, תזזיתית ונמרצת בצורה כה יוצאת דופן, המושווה לשימוש בסמים: "זה כמו להיות דלוק מאקסטזי, אבל כל החיים", מתאר אותה ישראל, בנה הבכור. אורך הסרט כ-50 דקות. הוא הוקרן בהקרנת בכורה בפסטיבל הקולנוע ירושלים ובתחרות וולג'ין בשנת 2002, בפסטיבלים ברחבי העולם ושודר בערוץ 8.

זהו סרטה הארוך הראשון של הבמאית.

<gallery>
Tikun01.jpg|
Israel Meir Kook Taliya finkel Productions.jpg|ישראל מאיר קוק
Kook movie smiling.jpg|
</gallery>

==קישורים חיצוניים==

* 

* 
* 
* 

קטגוריה:יהדות חרדית בקולנוע
קטגוריה:סרטי 2002
קטגוריה:סרטים תיעודיים ישראליים
קטגוריה:ערוץ 8
קטגוריה:תנועת התשובה: ספרות ואמנות
קטגוריה:סרטים ישראליים משנת 2002
נבחרת ארצות הברית בכדורסל נשים

נבחרת ארצות הברית בכדורסל נשים היא קבוצת כדורסל הנשים הלאומית של ארצות הברית. הנבחרת מורכבת בעיקר מכוכבות ליגת ה-WNBA ומשחקניות קולג' צעירות.

הנבחרת זכתה בעשר מדליות זהב אולימפיות וב-11 אליפויות עולם. משנת 1994 ועד שנת 2024.

==מדליות זהב בהן הנבחרת זכתה==
* אליפות אולימפית (10): 1984, 1988, 1996, 2000, 2004, 2008, 2012, 2016, 2020, 2024
* אליפות עולם (11): 1953, 1957, 1979, 1986, 1990, 1998, 2002, 2010, 2014, 2018, 2022

נוסף לכך, הנבחרת זכתה במדליות כסף באולימפיאדת 1976 ובאליפות העולם 1983, ובמדליות ארד באולימפיאדת 1992, באליפות העולם 1994 ובאליפות העולם 2006.

==סגל הנבחרת לאולימפיאדת ריו 2016==
מאמן ראשי: ג'ינו אוריימה

{| class="wikitable" width=70%
|- 
!|מספר
!|עמדה
!|שם
!|גובה
!|שנת לידה
!|קבוצה
|- 
| 4|| גארד || לינדזי וואלן|| 1.75 || 1982 || מינסוטה לינקס
|- 
| 5|| פורוורד || סימון אוגוסטוס|| 1.86 || 1984 || מינסוטה לינקס
|- 
| 6|| גארד || סו בירד|| 1.75|| 1980 || סיאטל סטורם
|- 
| 7|| פורוורד || מאיה מור|| 1.83 || 1989 || מינסוטה לינקס
|- 
| 8|| פורוורד || אנג'ל מק'קאוטרי|| 1.85 || 1986 || אטלנטה דרים
|-
|10|| פורוורד || טמיקה קאצ'ינגס|| 1.83 || 1979 || אינדיאנה פיבר
|-
|12|| גארד/פורוורד || דיאנה טוראסי|| 1.83 || 1982 || פיניקס מרקורי
|- 
|13|| סנטר || סילויה פאואלס|| 1.98 || 1985 || מינסוטה לינקס
|- 
|14|| סנטר|| טינה צ'ארלס|| 1.93 || 1988 || קונטיקט סאן
|- 
|23|| סנטר || בריטני גריינר|| 2.03 || 1990 || פיניקס מרקורי
|-
|25|| גארד/פורוורד || אלנה דלה דון || 1.96 || 1989 || שיקגו סקיי
|-
|43|| פורוורד/סנטר || בריאנה סטיוארט|| 1.93 || 1994 || סיאטל סטורם
|}

== אולימפיאדת ריו 2016 ==
באולימפיאדת ריו דה ז'ניירו (2016) ניצחו האמריקניות את נבחרת סנגל בתוצאה: 121-56, ובכך הן השיגו את ניצחונן הגדול בכל הזמנים.

==קישורים חיצוניים==

* 
* [https://www.fiba.basketball/federation/USA נתונים מאתר פיב"א]

==הערות שוליים==

ארצות הברית
קטגוריה:ארצות הברית: כדורסל
קטגוריה:נבחרות ארצות הברית
קטגוריה:ארצות הברית: כדורסל נשים
בתרון

בתרון (ביוונית: Βοτρύς, בלטינית "בוטרוס", בסורית: ܒܬܪܘܢ, מסורית לערבית: البترون)<ref>הסיומת הערבית ־וּן אופיינית גם לשמות שלא הסתיימו בסיומת היוונית , כמו במקרה של בתרון או במקרה של העיר Κάρνος, היא Karnoun בימינו. ראו: [https://gallica.bnf.fr/ark:/12148/bpt6k5529563s/f25.item p. 21]</ref> היא עיר חוף צפונית בלבנון. בעיר ממוקמות עשרות כנסיות קתוליות ויווניות אורתודוקסיות. העיר משמשת גם כעיירת חוף עם חיי לילה פעילים.

==היסטוריה==
העיר נוסדה על ידי הפיניקים מספר ק"מ צפונית לעיר גבל, ומזוהה עם "בַּתְרַנֻ" במכתבי אל־עמארנה. על פי יוסף בן מתתיהו העיר נבנתה (כלומר בוצרה) על ידי אתבעל מלך הפיניקים.<ref name=":123">יוסף בן מתתיהו, קדמוניות היהודים, 8.13.1 (ראו במקור היווני וב[https://www.sefaria.org.il/The_Antiquities_of_the_Jews.8.13.1?lang=he תרגום])</ref> פליניוס הזקן מזכיר אותה כאחת מערי פיניקיה.<ref name=":2">פליניוס הזקן, תולדות הטבע, 5.17 (ראו במקור הלטיני וב[https://www.perseus.tufts.edu/hopper/text?doc=Perseus%3Atext%3A1999.02.0137%3Abook%3D5%3Achapter%3D17 תרגום לאנגלית])</ref> העיר מוזכרת על ידי היסטוריונים רבים והייתה חלק מפרובינציית פיניקיה בתקופה הרומית. העיר שמשה מקום מושבה של הבישופות של צור.

בשנת 551 נהרסה העיר ברעידת אדמה אך כתוצאה מהרעידה נפער בור בים שאיפשר בנייה של נמל בעיר.

בעיר, על סלע בולט מוקף מכל עבריו בצוקים, נמצאת מצודה גדולה שנבנתה בימי הביניים כדי להגן על הדרך מטריפולי לביירות.

מצפון לעיר נמצא מבצר מסילחה ששופץ והפך לאתר תיירותי.

== קישורים חיצוניים ==

* 

== הערות שוליים ==

קטגוריה:פיניקים: מושבות
קטגוריה:לבנון: ערי חוף
סגל דיפלומטי

[[נשיא מדינת ישראל ראובן ריבלין וראש הממשלה בנימין נתניהו בטקס קבלת פנים לסגל הדיפלומטי הזר המוצב בישראל לרגל יום העצמאות ה-68]]
סגל דיפלומטי (בצרפתית: corps diplomatique) הוא אוסף הדיפלומטים הזרים בעלי מינוי לשרת במדינה מסוימת, או בארגון בינלאומי. יש והביטוי כולל אך ורק את ראשי המשלחות הדיפלומטיות אשר הגישו את כתב האמנתם (שגרירים, וכדומה) ואשר מייצגים את מדינתם במדינה זרה. הסגל הדיפלומטי מתכנס בדרך כלל רק לציון אירועים ממלכתיים במדינה שבה הוא משרת, כגון מעמדי הכתרה, מינוי ממשלה, יום עצמאות, או יום פתיחת דיוני הפרלמנט, בהתאם לנוהג באותה מדינה. הסגל הדיפלומטי עשוי אף להתכנס בארמון הנשיאות, או המלכות, כדי להביא את ברכת ראשי מדינותיהם לכבוד השנה החדשה, למדינה שבה הם משרתים.

לעיתים קיים בלבול בין המונח "הסגל הדיפלומטי" כמתואר לעיל, לבין המונח "השירות הדיפלומטי" המתייחס לאוסף הדיפלומטים מאותה מדינה המשמשים כשליחיה במדינות זרות רבות. קיימות מדינות שאינן נותנות מעמד רשמי לסגל הדיפלומטי, אולם יש והסגל הדיפלומטי מופיע ברשימת סדרי הקדימה הממלכתיים.

במדינות רבות בעולם, ובמיוחד ביבשת אפריקה, ראשי משלחות של ארגונים בינלאומיים (כגון, האומות המאוחדות, האיחוד האירופי, הצלב האדום, ועוד) הם חלק מן הסגל הדיפלומטי, ומקבלים את הזכויות המגיעות לחבריו.

ברוב מדינות העולם לוחיות הרישוי של כלי הרכב השייכים לחברי הסגל הדיפלומטי נושאות את הקידומת CD לצד מספר הרישוי, ראשי תיבות של המונח סגל דיפלומטי (corps diplomatique) בצרפתית.

==ראש הסגל הדיפלומטי==
נונציו האפיפיורי נוחת בארץ הקודש לרגל חגיגות יובל המאה לחג הפסחא, 2 באפריל 1933]]
בחלק מארצות העולם, השגריר בעל הוותק הרב ביותר באותה מדינה, או השליח האפיפיורי (נונציו) במדינה, נושא את התואר ראש הסגל הדיפלומטי, ולעיתים מוענק לו מקום גבוה בסדרי הקדימה הממלכתיים. כך למשל, בסדרי הקדימה הממלכתיים בניו זילנד, ראש הסגל הדיפלומטי ניצב לפני סגן ראש הממשלה, המושל הכללי לשעבר, ונשיא בית המשפט העליון. ראש הסגל הדיפלומטי עשוי אף לדאוג לתאום בין הנציגים הדיפלומטיים הזרים, ובמגעים שבינם לבין ראשי המדינה המארחת. ראש הסגל הדיפלומטי עשוי לדון עם המדינה המארחת ביישום היבטים שונים של אמנת וינה בדבר יחסים דיפלומטיים או חסינות דיפלומטית. כך למשל, תשלום קנסות, או מיסים, על ידי חברי משלחות דיפלומטיות. ראש הסגל מייצג הדיפלומטים הזרים בעניינים הנוגעים לסגל כולו.

מינויו של השליח האפיפיורי לראש הסגל הדיפלומטי מקורו בהוראת סעיף 4 לפרוטוקול מיום 9 ביוני 1815 של קונגרס וינה, הקובע תפקיד זה לשליח האפיפיורי. בדרך כלל, השליח האפיפיורי מכהן כראש הסגל הדיפלומטי במדינות שבהן נצרות קתולית היא הדת הרשמית במדינה, או הדת העיקרית בין תושביה. בהיעדר נונציו מקובל שראש הסגל הוא השגריר המבוגר ביותר ("זקן הסגל הדיפלומטי"), או השגריר המכהן זמן רב ביותר במדינה.

==ראו גם==
* דרג דיפלומטי

==קישורים חיצוניים==

* [https://www.youtube.com/watch?v=JDzt1-G96q0&list=TLIgomnhP9I-s#t=125 אנשי הסגל הדיפלומטי בישראל מברכים] את יוסף שפרינצק ערב ראש השנה תשי"א. יומני כרמל ספטמבר 1950 <small>(התחלה 2:05)</small>
קטגוריה:דיפלומטים
קטגוריה:דיפלומטיה
קומוטטור (אלקטרוניקה)

קוֹמוּטָטוֹר (או מחלף) הוא מפסק חשמלי מסתובב שמטרתו החלפת כיוון של מתח חשמלי או זרם חשמלי. 

קומוטטור הוא מרכיב ברוב המכונות לזרם ישר. הוא מחבר בין הרוטור למברשות שמחוברות למעגל החשמלי, ומשמש לשינוי הכיוון של השדה המגנטי כך שמומנט הסיבוב של ציר המנוע (הרוטור) יהיה תמיד באותו כיוון. הקומוטטור מורכב משני חצאי גליל נחושת המותקנים כך שכל פעם שהכיווניות של השדה המגנטי ברוטור משתנה, חיבורי הקומוטטור אל הפלוס והמינוס במעגל החשמלי מתחלפים ביניהם, כך ששינוי הכיוון של השדה המגנטי אינו משפיע על כיוון הזרם שזורם במעגל החשמלי. 

הקומוטטור הראשון נבנה על ידי איפוליט פיקסי בגנרטור לזרם ישר שהוא ייצר לפי הצעתו של אנדרה מרי אמפר.

==קישורים חיצוניים==

* [http://hyperphysics.phy-astr.gsu.edu/hbase/magnetic/comtat.html מידע על קומוטטור מאתר hyperphysics].

קטגוריה:ערכים שבהם תבנית בריטניקה אינה מתאימה
קטגוריה:רכיבים בלוחות חשמל
אדם דרסקי

אדם דרסקי
אדם מיכאל דרסקי (בפולנית: Adam Michał Darski; נולד ב-10 ביוני 1977), הידוע גם בכינויו "נרגל" (Nergal aka Czolo, אל המלחמה), הוא מוזיקאי פולני. הוא החבר המייסד, כותב השירים, המלחין הראשי, המנהל והמנהיג של להקת הבלאקנד דת' מטאל בהמות, אותה ייסד כשהיה בן 14. דרסקי הוא הסולן והגיטריסט המוביל של הלהקה.

דרסקי נודע בחיבתו לדבר עם הקהל בזמן הופעות, וכן בזכות תרומתו ללהקות הרמה, נייל, דמנשן, ויידר, סוויט נויס, מסטיפל, מיס אייג', קורופטשן, הנגאובר, דה וולברינס והיפיסטוס.

נרגל למד 6 שנים היסטוריה ושנתיים לטינית באוניברסיטת גדנסק.

== קישורים חיצוניים ==

* 

* 

קטגוריה:בלאק מטאל
קטגוריה:דת' מטאל
קטגוריה:זמרים פולנים
קטגוריה:מלחינים פולנים
קטגוריה:מוזיקאי מטאל
קטגוריה:מוזיקאים פולנים
קטגוריה:פולנים שנולדו ב-1977
CMOS

מימוש מהפך, שער NOT, בטכנולוגיית CMOS
CMOS (ראשי תיבות של Complementary Metal Oxide Semiconductor) היא הטכנולוגיה העיקרית כיום לייצור של מעגל משולב. אבן בניין בסיסית בטכנולוגיה מורכבת משני טרנזיסטורים, NMOS ו-PMOS שהם טרנזיסטורי MOSFET עם תעלה מסוג P ומסוג N המיוצרים גב אל גב ויחדיו יוצרים שער לוגי. רכיבי ה-CMOS נפוצים היום למעשה בכל המעגלים המשולבים הנמצאים כיום בכל התקן אלקטרוני בהם מיקרו-מעבדים, מיקרו-בקרים ומעגלים דיגיטליים ואנלוגיים אחרים, FPGA, VLSI, ASIC, SRAM ועוד.

ה-CMOS היא הטכנולוגיה העיקרית מבין כמה טכנולוגיות שימושיות אחרות כגון טרנזיסטורים ביפולריים עליה מבוססת טכנולוגיית ה-Bi-CMOS וטכנולוגיית הגליום ארסניד (GaAs) המשמשת בעיקר ליישומים בהם נדרשים קצבי שעון מהירים במיוחד - עשרות גיגה-הרץ ומעלה.

CMOS הוא לעיתים הכינוי לחיישן האור במצלמות דיגיטליות, וכן אמצעי לזיהוי וכימות תגובות (ביולוגיות, כימיות וכיוצא בזה) עם אור.

== תכונות בסיסיות ==
* צריכת זרם סטטית מזערית - אין צורך בזרימה במערכת כזאת כדי לשמור על ערך לוגי קבוע.
* צריכת זרם דינמית - תלויה בריבוע מתח העבודה, בקיבול השער (גאומטריה) ובתדר - לכן מעבדים שמשתדלים להעלות את תדר העבודה מעדיפים מתח הפעלה נמוך ככל הניתן (הניתן להשגה בהתאמה בגאומטריה עדינה יותר, ובה גם הקיבול יותר קטן).
* התנגדות יציאה נמוכה (ע"פ הגאומטריה של הרכיב) - מה שיקרב את מתח היצירה למתחי האספקה, או יגדיל את זרם היציאה האפשרי.
* רגישות גבוהה למתחי יתר - הנמנעת ברוב הרכיבים המודרניים על ידי מנגנוני הגנה פנימיים.
* רגישות נמוכה לרעש - על ידי דרישה שאותות הכניסה יעברו ספים מסוימים (כולל היסטרזיס בהרבה מקרים) ועל ידי מרווח אותות היציאה הגדול.
* החיסרון העיקרי הוא מהירות העבודה נמוכה יחסית לטכנולוגיות המתחרות כגון טרנזיסטור ביפולרי המשמשות ליישומים מהירים במיוחד, אף על פי שהודות להקטנת ממדי השער לתחום הננו, ניתן להגיע לקצבים גבוהים במיוחד כדוגמת מעבדים של מחשבים אישיים - של כמה גיגה הרְצים.

[[שער לוגי מסוג NAND ממבט על]]

== מבנה ==
העיקרון מאחורי CMOS המאפשר מימוש שערים לוגיים הוא השימוש בשני טרנזיסטורים מסוג MOSFET, האחד עם תעלה מסוג P והשני עם תעלה מסוג N, היוצרים יחדיו נתיבים לזרימת הזרם לכיוון המוצא מספק המתח או מהאדמה. כאשר הנתיב למוצא נובע מספק המתח, המעגל נקרא מושך למעלה ונמצא במצב דלוק (ON) וכאשר המוצא מחובר לאדמה הוא נקרא מושך למטה או במצב כבוי (OFF).

== קישורים חיצוניים ==

* [https://web.archive.org/web/20110719014039/http://tams-www.informatik.uni-hamburg.de/applets/cmos/ המחשת פעולת ה-CMOS] (פועל על Java)

קטגוריה:ערכים שבהם תבנית בריטניקה אינה מתאימה
קטגוריה:מיקרואלקטרוניקה
קטגוריה:מעגלים משולבים
סדרה של צרות (סרט)

סדרה של צרות (באנגלית: Lemony Snicket's A Series of Unfortunate Events) הוא סרט קולנוע אמריקאי משנת 2004, בבימויו של בראד סילברלינג ובכיכובו של ג'ים קארי. הסרט מבוסס על שלושת הספרים הראשונים בסדרת הספרים "סדרה של צרות" ותסריטו של רוברט גורדון.

==תקציר העלילה==
עלילת הסרט מבוססת על שלושת הספרים הראשונים בסדרת הספרים "סדרה של צרות": התחלה נוראה, חדר הזוחלים והחלון הרחב, אך עם שינויים קטנים בסדר ההתרחשויות.

העלילה מסופרת על ידי למוני סניקט (ג'וד לאו), אשר מופיע מדי פעם כצללית, הכותב את הסיפור במכונת כתיבה בתוך החלק הפנימי של מגדל שעון. הסרט מספר על שלושת ילדי בודלר, ויולט בעלת כושר ההמצאה המיוחד, קלאוס הנבון וסאני התינוקת בעלת השיניים החזקות ונטייה לנשכנות. אשר מתייתמים מהוריהם לאחר ששריפה מסתורית פורצת בבתיהם.

שלושת היתומים עוברים לגור עם דודם לכאורה, הרוזן אולף, שחקן נרקיסיסט, איש רשע וזדוני, המשמש כאפוטרופוס שלהם ומעבידם בפרך. עם הזמן, השלושה מגלים שמטרת הרוזן היא לזכות בכספי הירושה של משפחת בודלר. לאחר שהוא מגלה כי לא יירש דבר עד שוויולט לא תגיע לגיל 18 אלא אם כן כל הילדים ימותו, הוא מנסה לרצוח אותם על ידי כליאתם במכונית על פסי רכבת, אך הילדים מצליחים להסיט את הרכבת ולהינצל. מר פו (טימותי ספול) האחראי על העיזבון של הורי הילדים לא האמין להם כאשר ניסו לשכנעו שהרוזן ניסה לרצוח אותם אך הוא שולל את האפוטרופסות של אולף מאחר שהאמין כי נתן לוויולט לנהוג במכונית בעצמה. 

היתומים מועברים בשמחה מבית הרוזן אך הם לא נפטרו ממנו לתמיד והוא ממשיך לרדוף אותם ולנסות להשיג את המשמורת עליהם מחדש, לרוב כאשר הוא מתחזה לאדם אחר. הם עוברים לגור עם הדוד מונטי ולאחר שזה נרצח על ידי הרוזן, הם עוברים לגור אצל ג'וזפין אנוויסל, שגם אותה מנסה אולף לחסל. 

== הדמויות והשחקנים ==
{| class="wikitable"
|-
! תפקיד !! שחקן/ית
|-
| הרוזן אולף || ג'ים קארי
|-
| הדוד מונטי || בילי קונולי
|-
| ג'וזפין אנוויסל || מריל סטריפ
|-
| למוני סניקט (קול) || ג'וד לאו
|-
| ויולט בודלר || אמילי בראונינג
|-
| קלאוס בודלר || ליאם אייקן
|-
| סאני בודלר || קארה ושלבי הופמן
|-
| מר פו || טימותי ספול
|-
| השופטת סטראוס || קתרין אוהרה
|-
| מבקר התיאטרון || דסטין הופמן
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2004
קטגוריה:סדרה של צרות
קטגוריה:סרטי מסתורין אמריקאיים
קטגוריה:סרטים אמריקאיים מבוססי ספרים
קטגוריה:זוכי אוסקר: האיפור ועיצוב השיער הטובים ביותר
קטגוריה:דרימוורקס: סרטים
קטגוריה:סרטי פולחן
קטגוריה:סרטי ניקלודיאון